
ATODIAD GA36c

	MANYLEB ASESU LEFEL 6 






	Rhaglen:
	 BA Addysg Gynradd gyda SAC

	Modwl:
	Astudiaethau Proffesiynol ac Addysgeg: Arwain y Dysgu: beth, sut a pham ydw i'n addysgu?

	Cod y modwl:
	ECAD6008
	Cyfraniad at Asesiad Cyffredinol y Modwl  (%):
	100%

	Darlithydd:
	Fiona Jones
	Gwiriwr Mewnol:
	Gail Parker

	Teitl yr Aseiniad:
	Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
	Nifer y geiriau (neu’r cyfwerth): 
	5000 sy'n  cyfateb i air, i gynnwys:
2000 o eiriau sy'n cyfateb i baratoi portffolio
3000 o eiriau ar gyfer adfyfyrio’n feirniadol (+/-10%)

	Dyddiad cyflwyno:
	15.04.24
	Dyddiad dychwelyd marciau dros dro ac adborth ysgrifenedig: 
	14.05.24

	Dull cyflwyno: 
	Pan fo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os yw’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig a all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   










	Deilliannau Dysgu’r Modwl 
(o faes llafur y modwl)

	
Ar ôl cwblhau'r modiwl hwn yn llwyddiannus, dylai'r darpar athro allu dangos y gallu i wneud y canlynol:
 
· dadansoddi a gwerthuso’n feirniadol amrywiaeth o lenyddiaeth ac ymchwil yn feirniadol ar 
      addysgeg a dysgu effeithiol;
 
· cymhwyso'r wybodaeth a'r ddealltwriaeth hon i'w harfer eu hunain ac adfyfyrio ar effaith y 
      dulliau gweithredu mewn cymuned broffesiynol;
  
· cynnal ymchwil agos at ymarfer ar effeithiolrwydd strategaethau dysgu ac addysgu penodol 
      i gefnogi cynnydd disgyblion;
  
· datblygu rôl athro proffesiynol drwy fabwysiadu dull strategol o wella addysgu ar lefel   
      dosbarth, cyfnod oedran neu lefel adrannol, gan ystyried ymchwil a thystiolaeth o arfer 
      effeithiol.  








	DISGRIFIAD O’R DASG






Mae'r aseiniad hwn yn gofyn i chi adfyfyrio ar sut rydych wedi cynllunio, paratoi ac addysgu gwersi yn ystod hanner cyntaf eich lleoliad cyntaf. Mae angen i chi ffocysu ar wersi sy’n dangos sut rydych wedi defnyddio’r egwyddorion pedagogaidd a ganlyn: 

1. Defnyddio asesu ar gyfer dysgu i gyflymu cynnydd (Safon SAC: Asesu)
2. Defnyddio repertoire eang o ddulliau addysgu (Safon SAC: Profiadau dysgu cyfunol / Ecsploetio disgyblaethau pwnc mewn meysydd dysgu)
3. Creu cyd-destunau dilys ar gyfer dysgu (Safon SAC: Cyd-destunau Dilys bywyd go iawn /  Ecsploetio disgyblaethau pwnc mewn meysydd dysgu)
4. Atgyfnerthu cyfrifoldebau traws-gwricwlaidd (Safon SAC: Themâu traws-gwricwlaidd / Ecsploetio disgyblaethau pwnc mewn meysydd dysgu) 

Rhan 1 Adfyfyrdodau o’ch PDP (2,000 o eiriau, +/-10%)
Dylid cymryd tystiolaeth o’r gwersi hyn o’ch PDP (Pasborth Dysgu Proffesiynol) yn adrannau “Dysgu Estynedig” a “Mireinio Dysgu” tab olaf y PDP (Safonau).

Ar gyfer yr aseiniad, mae angen i chi ddewis y dystiolaeth sy’n orau dangos eich defnydd o’r 4 strategaeth pedagogaidd. Sylwch ar y pwyntiau a ganlyn:
[image: C:\Users\jayne.morgan\Pictures\Screenshots\Screenshot (254).png]
Mae angen i chi ddefnyddio’r adfyfyrdodau y bu i chi eu
hysgrifennu ar bob gwers o’ch PDP – gweler y llun o’r sgrîn
Perthnasol.

Dylech ddarparu adfyfyrdod ar 1 wers ar gyfer pob un o’r 4 egwyddor pedagogaidd (wedi’u cymryd o’ch PDP) ar y templed a ddarparwyd yn y deilsen Aseiniad ar Moodle.





Rhan 2 Adfyfyrdod beirniadol (3,000 o eiriau, +/-10%)

Dylech adnabod hyd at 3 maes penodol i’w ddatblygu a chyfiawnhau, gan gyfeirio at lenyddiaeth, sut y byddwch yn datblygu hyn wrth addysgu yn y dyfodol. Dylid seilio hyn ar y dystiolaeth a gasglwyd ar gyfer Rhan 2. Gallech gynnwys  y cynlluniau gwers perthnasol ac efallai adnoddau y gwnaethoch eu defnyddio i hyrwyddo strategaethau pedagogaidd penodol yn eich atodiad. (Ddim i’w gynnwys yn y cyfrif geiriau).

Bydd hefyd angen i chi ddarparu rhestr gyfeirnodi ar gyfer yr aseiniad (nid yw rhestr gyfeirnodi wedi’i chynnwys yn y cyfrif geiriau). Dylai’r rhestr gyfeirnodi gyfeirio at unrhyw ffynonellau y cyfeiriwyd atynt o fewn y naill ran o’ch aseiniad neu’r llall.

Dylid cyflwyno’r ddau ddarn ar ffurf dogfen Word.

Yn yr aseiniad ysgrifenedig hwn, dylech adnabod agwedd benodol ar eich ymarfer yr ydych yn dymuno ei datblygu ymhellach. Dylai’r agwedd hon ar eich ymarfer fod yn gysylltiedig ag o leiaf un neu fwy o feysydd y gwnaethoch adfyfyrio arno, a dylech allu cyfiawnhau sut a pham y dewiswyd yr agwedd hon.  

Yn yr aseiniad ysgrifenedig bydd angen i chi archwilio, mewn perthynas â llenyddiaeth, sut y gallech ddatblygu'r agwedd hon ar eich arfer ar gyfer addysgu yn y dyfodol.  Gallech ystyried manteision a chyfyngiadau ar ddulliau penodol neu safbwyntiau gwahanol a allai fodoli o amgylch yr agwedd y byddwch yn canolbwyntio arni. Dylech nodi, a chyfiawnhau camau penodol y byddwch yn eu cymryd mewn profiadau addysgu yn y dyfodol. 



Strwythur yr aseiniad


           Dylech gyflwyno eich aseiniad yn y modd canlynol:


Cyflwyniad 
           
           Cyfiawnhewch eich dewis agwedd ar ymarfer a sut y cafodd ei nodi. 

Trafodaeth feirniadol ar agwedd a ddewiswyd
 
Trafodwch wahanol safbwyntiau/dadleuon a all fodoli o ran dimensiwn yr agwedd a ddewiswyd. Dylech sicrhau eich bod yn ystyried ystod o ffynonellau i lywio
           eich trafodaeth. 

           Casgliad

Cyfiawnhewch gamau penodol y byddwch yn eu cymryd mewn profiadau addysgu yn y   dyfodol. Dylai’r rhain ddeillio o'r drafodaeth feirniadol. 
            
           
           Cyfeirnodi

	Sicrhewch eich bod yn defnyddio polisi cyfeirnodi’r brifysgol


	Atodiad
	Gweler y canllaw uchod.











	CANLLAWIAU I FYFYRWYR WRTH GWBLHAU TASGAU






SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Dylech ganolbwyntio'r rhan fwyaf o'ch darllen ar lenyddiaeth academaidd (llyfrau ac erthyglau) sy'n trafod dysgu ac addysgu effeithiol. Defnyddiwch restr ddarllen y modwl i gefnogi dewisiadau darllen cychwynnol. Efallai y byddwch hefyd am gynnwys ffynonellau Llywodraeth Cymru (a fydd yn cynnwys Dyfodol Llwyddiannus, Safonau Proffesiynol a deunydd darllen ar y cwricwlwm sy'n datblygu). Gall adroddiadau thematig Estyn neu astudiaethau ymarfer effeithiol fod yn berthnasol hefyd. Gellid cynnwys defnydd achlysurol o drafodaethau ymarferwyr (e.e. drwy flogiau addysgol neu’r cyfryngau cymdeithasol) os yw'n berthnasol.  Sylwer mai'r disgwyliad cyffredinol yw defnyddio amrywiaeth o ffynonellau; yn yr aseiniad hwn golyga hyn osgoi gorddibyniaeth ar un ffynhonnell benodol (e.e. Dyfodol Llwyddiannus). Mae ansawdd y drafodaeth am y llenyddiaeth a ddewiswyd a pherthnasedd y llenyddiaeth a gynhwysir yn bwysicach na'r maint. Ceisiwch sicrhau bod gan yr adfyfyrdodau a gynhwysir yn rhan 1 o leiaf un ffynhonnell llenyddiaeth ar gyfer pob myfyrdod a chan y byddwch yn ystyried ystod o wahanol agweddau ar eich ymarfer ar gyfer yr elfennau gofynnol yn rhan 1, dylai fod amrywiaeth o wahanol ffynonellau yn eich rhestr gyfeiriadau. Dylech gynnwys rhestr gyfeirio ar ddiwedd eich ysgrifennu, gan ddefnyddio llawlyfr Cyfeirnodi Y Drindod Dewi Sant yn ganllaw.

Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni.  Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau penodol i'r asesiad hwn:  
Bydd eich gwybodaeth a'ch dealltwriaeth yn cael eu dangos drwy eich dewis o dystiolaeth, drwy'r drafodaeth a'r adfyfyrio ac yn y camau nesaf adnabod gennych. Dylech ddangos ymwybyddiaeth o wahanol safbwyntiau a all fodoli mewn perthynas â meysydd o ran eich addysgu sy'n cael eu drafod a'r modd y cânt eu gweithredu.



Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Bydd angen i chi werthuso eich tystiolaeth yn feirniadol yn rhan 1 a gallu nodi a chyfiawnhau targed ystyrlon a phenodol ar gyfer rhan 2.  Bydd angen i chi gyfiawnhau barn a fynegwch am eich addysgu eich hun a/neu’r hyn a ddysga'r disgyblion. Rhowch dystiolaeth eich bod wedi adfyfyrio ar y llenyddiaeth wrth ystyried datblygiad dysgu ac addysgu. Gallech gymharu a chyferbynnu gwahanol safbwyntiau a allai fodoli ynghylch yr agwedd ar ymarfer yr ydych wedi ei dewis ar gyfer rhan 2.  Gwnewch argymhellion sydd wedi eu cyfiawnhau ar sut y gallech wella eich ymarfer, a hefyd ystyried gwahanol ffyrdd o gyflawni hyn. 


Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio’n gywir dechnegau dadansoddi ac ymholi sefydledig sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu ddatrys problemau.  Dylech allu llunio cwestiynau priodol er mwyn cyrraedd ateb - neu ddynodi ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  
Dylech allu dewis a chyflwyno tystiolaeth briodol o'ch ymarfer yn y PDP. Dylech adfyfyrio ar eich arfer mewn perthynas â theori a chynnig atebion ar gyfer sut y gallech ddatblygu ymhellach, yn yr enghreifftiau penodol a ddarparwyd ac, yn fwy cyffredinol, yn eich ymarfer yn y dyfodol.  Dylid cyfiawnhau atebion gan gyfeirio'n glir at y llenyddiaeth. 

Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos:  y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.




Canllawiau penodol i'r asesiad hwn:  
Bydd angen i chi wneud rhai penderfyniadau am yr elfennau gofynnol a'r asedau cysylltiedig i'w cynnwys, a hefyd sut i gyflwyno'r rhain; mae hyn yn cefnogi'r broses barhaus o gasglu a myfyrio ar dystiolaeth sy'n gysylltiedig â Safonau Proffesiynol yn y PDP. Bydd angen i chi hefyd wneud penderfyniadau ynghylch sut i strwythuro eich myfyrdod beirniadol ysgrifenedig.  Dylech ddangos y gallu i gyfathrebu'n gydlynol ac yn effeithiol, gan ddefnyddio iaith broffesiynol (sy'n canolbwyntio ar addysg) yn gywir.  Sicrhewch eich bod yn dangos defnydd cywir o atalnodi (e.e. defnydd cywir o'r collnod).  




Mae'r ffurflen adborth hon er gwybodaeth yn unig – rhoddir adborth mewn perthynas â'r meysydd hyn ar Turnitin.

	     FFURFLEN ADBORTH MYFYRWYR






Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.


Tudalen 1 o 9

	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	

	
	

	
	
	

	2. Sgiliau Gwybodaeth a Dealltwriaeth
	
	

	

	
	

	
	
	

	3. Sgiliau Gwybyddol a Deallusol
	
	

	

	
	

	
	
	

	4. Sgiliau Cymhwyso Ymarferol 
	
	

	

	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol
	
	

	
	
	

	
	
	






	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






	MEINI PRAWF ASESU GENERIG






	Lefel 6

	Yn unol â’r Framework for Higher Education Qualifications, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.  Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau.  Dylent fod yn ymwybodol o ansicrwydd ac amwysedd gwybodaeth a’r cyfyngiadau arni.  Dylent allu gwerthuso’n feirniadol dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu ddynodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). Byddant yn arddangos y rhinweddau a'r sgiliau trosglwyddadwy angenrheidiol ar gyfer cyflogaeth sy’n gofyn am y canlynol: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol. 






	Lefel 6
	METHU
	METHU FFINIOL 
	
BODDHAOL
	
DA
	
DA IAWN
	
RHAGOROL

	Categori 
	F
	E
	D
	C
	B
	A

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Cymhwyso cyfeirnodi’n gyson gywir.  







	Gwybodaeth a dealltwriaeth
(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.)
	Bylchau mawr yn y wybodaeth a’r ddealltwriaeth systematig o’r maes pwnc.  Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.   Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol.  
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol. 
	Mae’r wybodaeth yn gymharol helaeth, gydlynol a manwl.   Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol.  
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol.  Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.

	Sgiliau gwybyddol a deallusol 
(Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn).  
	Gwaith hollol neu bron yn hollol ddisgrifiadol.  Fawr ddim neu ddim dadansoddi, synthesis neu werthuso. 
Wedi methu datblygu dadleuon, gan arwain at farn afresymegol neu annilys.  Cyffredinoliadau heb sail, wedi’u gwneud heb ddefnyddio unrhyw dystiolaeth gredadwy.
	Gwaith disgrifiadol ar y cyfan, gyda defnydd arwynebol o werthuso beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at feddwl beirniadol, dadansoddi, synthesis a gwerthuso, gan dueddu tuag at ddisgrifio. 
Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli. 
Yn haeru’n hytrach na dadlau achos. 
	Rhywfaint o feddwl beirniadol, dadansoddi, synthesis a gwerthuso. Gall ddadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol ar y cyfan.  Rhywfaint o duedd i haeru / datgan barn yn hytrach na dadlau ar sail rheswm a thystiolaeth. 
	Meddwl beirniadol, dadansoddi, synthesis a gwerthuso cadarn gan arddangos meddwl beirniadol.  Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 
	Meddwl beirniadol, dadansoddi, synthesis a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig.  Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ar y maes a’r cysyniadau ehangach.  

	Sgiliau ymarferol
(Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.) 
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn mewn cyd-destunau cymhleth ac anrhagweladwy.  
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan mewn cyd-destunau cymhleth ac anrhagweladwy.  
	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn.  
	Cymhwyso dulliau, deunyddiau, offer a/neu dechnegau safonol mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Gall ddynodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol.  Arloesi a chreadigrwydd yn amlwg.

	Sgiliau trosglwyddadwy ar gyfer bywyd ac arfer proffesiynol
(Arfer menter a chyfrifoldeb personol; datblygiad proffesiynol; cychwyn  a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n effeithiol; rhuglder mynegiant; eglurder ac effeithiolrwydd o ran cyflwyniad a threfn.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion. 
	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Menter annibynnol (neu gydweithio, os ydy’n berthnasol), wan. Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion. 
	Gall gyfathrebu mewn cyfrwng addas ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol ar gyfer cyflogaeth i raddedigion, gyda rhai meysydd o fân wendid. 
	Gall gyfathrebu’n effeithiol mewn fformat addas, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp
Arddengys y sgiliau sy’n ofynnol ar gyfer cyflogaeth i
raddedigion, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig. 
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach. 

